stanford-oval/wikipedia huggingface dataset:
משה מרגלית
פירוש לתלמוד הירושלמי

הרב משה מרגלית היה בקיא בשני התלמודים ובכל ענפי הספרות התלמודית והרבנית. הרבה להיעזר בתוספתא, בפירושי הראשונים ובמדרשי ההלכה והאגדה השונים. הוא גם התייחס לבעיות גרסה, לסוגיות קטועות וכפולות ועוד. הפירוש "פני משה" הוא מעין רש"י לירושלמי ו"מראה הפנים" הוא מעין תוספות לירושלמי.
פירושו "פני משה" הוא אחד משני הפירושים המודפסים על הדף בתלמוד הירושלמי, כשהשני הוא "קרבן העדה" לרבי דוד ב"ר נפתלי מדעסויא, שניהם פעלו במאה ה-18 באשכנז.
הערות שוליים

↑  בבית רב המקום דאז הרב דוד קצנלבוגן. דב אליאך, "הגאון", ח"א, עמ' 73
↑  באתר בית התפוצות
↑  מרדכי מרגליות, אנציקלופדיה לתולדות גדולי ישראל חלק ד, באתר היברובוקס
| פרשני התלמוד הירושלמי |
| --- | --- | --- |
| המאה ה-16 | רבי שמואל יפה אשכנזי • רבי אלעזר אזכרי • רבי שלמה סיריליו |  |
| המאה ה-17 | רבי יהושע רפאל בנבנישתי (שדה יהושע) • רבי משה בן שלמה אבן חביב |  |
| המאה ה-18 | רבי אליהו מפולדא • רבי דוד פרנקל (קרבן העדה) • רבי יעקב כהנא • רבי משה מרגלית (פני משה) • הגאון מווילנה • רבי נחום טרייביטש (שלום ירושלים) |  |
| המאה ה-19 | רבי יחיאל מיכל הלוי אפשטיין • רבי אברהם אשכנזי (נחמד למראה) • רבי מאיר מארים שאפיט • רבי יוסף שאול הלוי נתנזון • רבי יהושע אייזיק שפירא (נועם ירושלמי) • רבי יעקב דוד וילבסקי (הרידב"ז) • רבי ישראל משקלוב |  |
| המאה ה-20 | רבי יחיאל בר לב • רבי ישראל חיים דייכס • רבי חיים קניבסקי • רבי יצחק אייזיק קרסילשציקוב • רבי חיים אלעזר שפירא • רבי שאול ליברמן • רבי ישכר תמר • רבי משה פיינשטיין |  |
| פירושים אבודים | הרמב"ם • רבי יהודה בר יקר • רבי מנחם זמבה |  |
| פירושים שלא פורסמו | רבי משה זכות |  |
| --- | --- |
בקרת זהויות :  NLI: 987007313189505171  GND: 123266246  ISNI: 0000 0000 7017 4103  LCCN: nb2008011669  NTA: 256223130  VIAF: 280850108   WorldCat (עם VIAF): 280850108
נבחרת יוון בכדורסל נשים

| --- | --- |
יוון
 מידע כללי
 התאחדות:  התאחדות הכדורסל היוונית
 השתייכות:  פיב"א אירופה
 דירוג פיב"א (26 באוגוסט 2024):  18       ‎+1‏
  - ניקוד פיב"א:  333.0
 מאמן:  פטרוס פרקאס
 www.basket.gr
 
 גביע העולם בכדורסל נשים
 הופעות:  2 (הראשונה ב-2010)
 ההישג הטוב:  11
 אליפות אירופה בכדורסל נשים
 הופעות:  10 (הראשונה ב-2001)
 ההישג הטוב:  4
 
נבחרת יוון בכדורסל נשים היא קבוצת כדורסל הנשים הלאומית של יוון. הישגי השיא של הנבחרת הם המקום ה־11 באליפות העולם בכדורסל נשים והמקום הרביעי באליפות אירופה בכדורסל נשים.
הדירוג הנוכחי של נבחרת יוון ברשימת הדירוג של פיב"א לנבחרות נשים, הוא המקום ה-18 בעולם, נכון ל-26 באוגוסט 2024, עלייה של מקום אחד לעומת דירוג קודם.
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא יוון. אתם מוזמנים לתרום לוויקיפדיה ו.
נבחרת יפן בבייסבול

| --- | --- |

 מידע כללי
 דירוג WBSC (18 בספטמבר 2024):  1      
  - ניקוד:  5,756
 מאמן:  הידקי קוריימה
 www.japan-baseball.jp
 
 המשחקים האולימפיים
 הופעות:  6
נבחרת יפן בבייסבול (ביפנית: 野球日本代表) היא נבחרת הבייסבול לגברים המייצגת את יפן בתחרויות בינלאומיות. הדירוג הנוכחי של נבחרת יפן ברשימת הדירוג של WBSC לנבחרות בייסבול של גברים, הוא המקום ה-1 בעולם, נכון ל-18 בספטמבר 2024, ללא שינוי לעומת דירוג קודם.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא בייסבול ובנושא יפן. אתם מוזמנים לתרום לוויקיפדיה ו.
משפחת רקובר

משפחת רקובר היא משפחה ירושלמית ותיקה. רבים מצאצאי המשפחה משמשים במשרות ציבוריות, תורניות ורבניות חשובות בישראל.
דורות המשפחה > דור ראשון

הרב חיים רקובר - מגיד שיעור וסוחר, נישא לחנה-מלכה, בתם של הרב שמחה מנדלבוים ואשתו פעריל אסתר ליבא.
איתמר בן-חור - סופר ומחנך.
דורות המשפחה > דור שני

הרב ברוך רקובר - בנם של הרב חיים וחנה-מלכה רקובר. אב"ד בחיפה, ומחבר סדרת ספרי "ברכת אליהו" על ביאור הגר"א.
שמחה רז - בנם של הרב חיים וחנה-מלכה רקובר. סופר ומחבר פורה של ספרי ביוגרפיות וליקוטי אמרות, פתגמים ואגדות חסידיות.
פרופ' הרב נחום רקובר - בנם של הרב חיים וחנה-מלכה רקובר. פרופסור למשפטים, מומחה בחקר המשפט העברי, כיהן כמשנה ליועץ המשפטי לממשלה.
דורות המשפחה > דור שני > קשרי נישואים

הרב דב כהן - נישא לזהבה, בתם של הרב חיים וחנה-מלכה רקובר. מוותיקי ישיבת חברון. בשנות ה-50 שימש כרב של חיל האוויר. (ישנו ספר המתאר את חייו ואת ישיבת חברון דאז בשם "וילכו שניהם יחדיו" שיצא לאור על ידי נכדו הרב ישראל כהן).
פרופ' משה ימר - נישא לרחל, בתם של הרב חיים וחנה-מלכה רקובר. היה פרופסור לפיזיקה ולפילוסופיה של המדע. מייסד המחלקה לפיזיקה באוניברסיטת בר-אילן. רקטור ונשיא אוניברסיטת בר-אילן.
מר יגאל גלעזר - נישא לחיה, בתם של חיים וחנה-מלכה רקובר. מנכ"ל משרד מבקר המדינה ומשורר.
מר עזריאל רוזן - נישא לחסידה, בתם של הרב חיים וחנה-מלכה רקובר. פליט שואה, ומייסד "קרן רוזן" שבעקבותיה נוסדו קרנות רבות לתלמידי ישיבות בני עקיבא. בנישואיה הראשונים הייתה אשתו של יעקב אביעד (וולנסקי), רואה חשבון ומשורר, בעבר סגן נשיא צעירי בני ברית בירושלים.
פרופסור יעקב פרידמן. נישא לדבורה, בתם של חיים וחנה-מלכה רקובר.
הרב ישעיהו הדרי - נישא לנעמי, בתם של הרב חיים וחנה-מלכה רקובר. מייסד ישיבת הכותל.
דורות המשפחה > דור שלישי

הרב שמחה כהן - בנם של הרב דב וזהבה כהן. מראשי ישיבת נתיבות עולם ומרצה בתחום הבית היהודי.
הרב צבי כהן - בנם של הרב דב וזהבה כהן. רב מערב בני ברק, מחבר פורה של עשרות ספרי הלכה.
הרב יקותיאל כהן - בנם של הרב דב וזהבה כהן. אב"ד בירושלים, מהדיר ספרי ראשונים.
נורית פריד - בתו של הרב ברוך רקובר, מרצה לתנ"ך, טוענת רבנית, ומקימת המכון להכשרת טוענות רבניות. נישאה לרב יוחנן פריד, ראש בית המדרש לנשים "בת בי רב" של מכון לנדר. לשעבר, רב היישוב בית מאיר וראש האגף לתרבות תורנית במשרד החינוך.
הרב אלחנן רקובר - בנו של הרב ברוך רקובר. ראש כולל לדיינות בירושלים, ראש כולל לסמיכה בישיבת תומכי תמימים ראשון לציון[דרוש מקור], מנהל התלמוד תורה של חסידות אמשינוב. נשוי לנינת הרב חיים יהודה לייב אוירבך.
הרב מיכאל ימר' - בנם של פרופ' משה ורחל ימר. משמש כראש הישיבה בישיבת ההסדר שעלבים.
הרב יוסף גלעזר- בנם של יגאל וחיה גלעזר. לשעבר דיקן הסטודנטים במרכז האקדמי ע"ש לב.
הרב אליהו אביעד - בנה של חסידה רוזן. מראשי ישיבת אור אלחנן לצעירים בירושלים.
השופטת אסתר ז'יטניצקי - בתו של שמחה רז. שופטת שלום בבית משפט השלום לענייני משפחה ברמת גן.
הרב בנימין רקובר - בנו של פרופ' נחום רקובר. עורך ספרי הרב אברהם אלקנה כהנא שפירא.
הילה וולברשטיין - בתו של פרופ' נחום רקובר. סופרת, שותפה לחיבור ספרי הביוגרפיה "מלאכים כבני אדם" על הרב אברהם יצחק הכהן קוק, "משמיע ישועה" על הרב צבי יהודה הכהן קוק, "איש כי יפליא" על הרב הנזיר ו"רב הכותל" על הרב מאיר יהודה גץ. זוכה בפרס עמינח לשנת תשס"ד. נשואה לרב יצחק וולברשטיין, ראש הכולל של עצמונה ביישוב שומריה.
פנינה פייג - בתם של הרב ישעיהו ונעמי הדרי. יועצת ומדריכת זוגות והורים. נשואה לרב מרדכי פייג, ראש ישיבה תיכונית אהבת ישראל בבית שמש ורב צבאי.
ד"ר חנה הנדלר - בתם של הרב ישעיהו ונעמי הדרי, מרצה לספרות באוניברסיטת בר-אילן ובמכללת אורות. נשואה לרב אריה הנדלר, ראש ישיבת ההסדר ברמלה.
דורות המשפחה > דור שלישי > קשרי נישואים

הרב יהודה עדס - נישא לבילה-רחל, בתם של הרב דב וזהבה כהן. ראש ישיבת קול יעקב.
מר חיים גליק - נשוי לאורית, בתה של חסידה רוזן. בעבר סגן נציב שירות בתי הסוהר ומנכ"ל אוניברסיטת בר-אילן.
הרב יצחק שפירא - נשוי לרחל, בתו של פרופ' נחום רקובר. כיהן כראש ישיבת עוד יוסף חי ואחד ממחברי הספר "תורת המלך". אחיו של הרב יהושע שפירא.
דורות המשפחה > דור רביעי

הרב יעקב עדס - בנם של הרב יהודה ובילה-רחל עדס. רב ומקובל.
שילה אדלר - מנכ"ל מועצת יש"ע
מסטיף (כטב"ם)

מסטיף (Mastiff) הוא כלי טיס בלתי מאויש (כטב"ם) טקטי לסיור ואיסוף מודיעין מתוצרת תדיראן מערכות (כיום בבעלות אלישרא חלק מקבוצת אלביט מערכות). כטב"מים מסוג "מסטיף" הופעלו על ידי צה"ל וזכו שם לכינוי "סורק"
.
ה"מסטיף" הוא כטב"ם בתצורת מנור כפול (אנ') המונע על ידי מנוע יחיד בעל מדחף דוחף. הוא נושא מצלמה טלוויזיונית מיוצבת תחת גוף המטוס ויכול לשדר את המידע הנקלט על ידו בזמן אמת לתחנה קרקעית. מסטיף בעל כני נסע לא מתקפלים. היו גרסאות של מזל"ט-מטרה ומזל"ט-הטיה.
היסטוריה

בעקבות מלחמת יום הכיפורים הוחלט בצה"ל להקנות למפקדי השטח את היכולת להסתכל "מעבר לגבעה". הדרישות המבצעיות כללו כלי טיס בלתי מאויש שיוכל לשאת מטע"ד 10 ק"ג לטווחים של 30-50 ק"מ.
באותה תקופה ארבעה אנשי תעופה: מהנדס התעשייה האווירית אל אליס, טייסי חיל האוויר סא"ל (מיל') יהודה מנור, שלמה ברק ועזרא דותן הקימו חברה בשם "אירמקו" ("Airmeco") על מנת לפתח מזל"ט בעל שני מנועים עם יכולת נשיאת מטע"ד במשקל 12 קילוגרם. המזל"ט התרסק בטיסתו הראשונה בשל תקלה במנוע. בסיוע מומחה נוסף, מתכנן טיסנים ניק זירולי פותח ונבנה דגם אחר, מוצלח הפעם, הנקרא Owl. אחרי שהתעשייה האווירית לא הביעה עניין להשתתף בפיתוח, רכשה חברת תדיראן מערכות זכויות לפיתוח דגם משופר בשנת 1974.
תדיראן פיתחה את המזל"ט "מסטיף" (באנגלית: Mastiff Mini RPV - Remotely Piloted Vehicle). הטיסה הראשונה שלו הייתה ב-1975. ב-1978 הכטב"ם נכנס לשירות בצה"ל תחת שם סורק-1. בשנת 1977 פותח מסטיף 2, שנכנס לשירות מבצעי ב-1979 תחת שם סורק-2. הדגם האחרון שפותח היה מסטיף 3 (סורק-3), שהוצג ב-1983.
בשנת 1983 רכש חיל הנחתים של ארצות הברית מערכת "מסטיף" לצורכי בדיקה.
עקב תחרות מול התעשייה האווירית, שפיתחה במקביל את הכטב"ם סקאוט, הוחלט על הקמת חברת שיווק בשם "מזל"ט בע"מ" המשותפת לתדיראן והתעשייה האווירית, והיא החלה לפעול ב-1985.
ב-1987 פורסם בתקשורת הזרה שתדיראן מכרה את ה"מסטיף" למשטר האפרטהייד בדרום אפריקה, שהשתמש בו במאבקים וסכסוכי גבולות נגד מוזמביק ואנגולה.
ב-1989 חברת תדיראן עברה משבר שבעקבותיו היא נטשה את תחום הכטב"מים ומכרה את חלקה לתעשייה האווירית, שהקימה על בסיס זה מפעלה "מל"ט".
כל הדגמים של מסטיפים הופעלו על ידי יחידת נחשון, יחידת המזל"טים של חיל המודיעין וביצעו משימות מבצעיות רבות. המשימה הידועה ביותר היא השתתפות במבצע ערצב 19 במהלך מלחמת לבנון הראשונה, כאשר הושמד בתקיפה אחת כל מערך טילי הקרקע-אוויר הגדול והמודרני של צבא סוריה בבקעת הלבנון. הסורק יצא מהשירות בתחילת שנות התשעים.
מאפיינים > מאפיינים כלליים

מוטת כנפיים: 4.25 מטר
אורך: 3.3 מטר
גובה: 0.89 מטר
משקל המראה מרבי: 138 ק"ג
משקל מטען מרבי: 37 ק"ג
משקל ריק: 72 ק"ג
מאפיינים > ביצועים

שהות באוויר: 7.5 שעות
סייג רום: 14,700 רגל
מהירות: 100 קשר
מאפיינים > גרסאות

Mastiff - סורק 1
Mastiff II - סורק 2, משנת 1979
Mastiff III - סורק 3, משנת 1983. בגרסה הזאת שופרו מהירות, זמן שהות באוויר ומשקל מטען מרבי, ותצורתו שונתה למדחף אחורי ומנור כפול.
הערות שוליים

↑  מטוסי חיל האוויר, דני שלום. עמ' 124, . בספרייה מקוונת של מכון פישר למחקר
1 2  ‏, כנפי מלחמה, כנפי שלום, דני שלום. בספרייה מקוונת של מכון פישר למחקר
↑  דן ארקין, מנהל מזל"ט: לחברה אין קשר לפרשת השחיתות בפנטגון, מעריב, 13 ביולי 1988
↑  דן ארקין, הצי האמריקני וחיל הנחתים קונים מזל"טים ישראליים, מעריב, 23 באוגוסט 1984
↑  מרדכי ברקאי, תלונת התעשייה האווירית נגד תדיראן - על רק עיסקת מזל"ט עם מדינה זרה, דבר, 31 במרץ 1982
↑  יוסף ולטר, ישראל מפעילה מזל"טים בשטחי אויב מאז 1978, מעריב, 26 ביוני 1986
↑  אבי קרטין, הוקמה החברה המשותפת למזל"ט, חדשות, 8 בינואר 1985
↑  אלכס פישמן, אבי קרטין, כחול, לבן, שחור - יצוא הנשק ־ יותר ממיליארד $, חדשות, 27 בינואר 1987
↑  תמיר שפר, תע״א ותדיראן הסכימו לפרק את חברת מזל״ט המשותפת, חדשות, 30 בינואר 1989
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
נבחרת יוון בכדורסל עד גיל 20

| --- | --- |
יוון
 מידע כללי
 התאחדות:  פדרציית הכדורסל היוונית
 הצטרפות:  1932
 השתייכות:  פיב"א
 מאמן:  יוון יאניס קאסטריטיס
 
 אליפות אירופה בכדורסל עד גיל 20
 הופעות:  24 (הראשונה ב-1992)
 ההישג הטוב:   2002, 2009, 2017    1992, 2010    2023, 2024
 
נבחרת יוון בכדורסל עד גיל 20 היא הנציגה של יוון בתחרויות כדורסל בינלאומיות עד גיל 20, והיא מאורגנת ומנוהלת על ידי פדרציית הכדורסל היוונית. נבחרת יוון בכדורסל עד גיל 20 מייצגת את יוון באליפות אירופה עד גיל 20 של פיב"א. היא הייתה ידועה בעבר כנבחרת יוון בכדורסל עד גיל 22, כשזה היה גיל נבחרות העתודה. היא זכתה 3 פעמים באליפות אירופה (בשנים 2002, 2009 ו-2017), והיא הנבחרת המצליחה ביותר בהיסטוריית התחרות. היא זכתה גם פעמיים במקום השני, ב-1992 וב-2010.
אליפות אירופה בכדורסל עד גיל 20

| שנה | מקום |
| --- | --- |
יוון 1992: 
סלובניה 1994: 4
טורקיה 1996: 6
איטליה 1998: 11
מקדוניה הצפונית 2000: 7
ליטא 2002: 
צ'כיה 2004: 4
רוסיה 2005: 5
טורקיה 2006: 8
סלובניה 2007: 13
לטביה 2008: 13
יוון 2009: 

קרואטיה 2010: 
ספרד 2011: 12
סלובניה 2012: 8
אסטוניה 2013: 5
יוון 2014: 6
איטליה 2015: 18
פינלנד 2016: ירדה ליגה
יוון 2017: 
גרמניה 2018: 13
ישראל 2019: 9
מונטנגרו 2022: 12
יוון 2023: 
פולין 2024: 
סך הכל: 24/25
נוריוקי מוריטה

| --- | --- |
נוריוקי מוריטה
נוריוקי מוריטה
 לידה:  28 ביוני 1932 איילטון, קליפורניה, ארצות הברית
 פטירה:  24 בנובמבר 2005 (בגיל 73) לאס וגאס, ארצות הברית 
 מקום קבורה:  בית הקברות פאלם ממוריאל 
 שם לידה:  Noriyuki "Pat" Morita 
 מדינה:  ארצות הברית 
 תקופת הפעילות:  1967–2005 (כ־38 שנים)
 מקום לימודים:  Armijo High School  דה גאונדלינגס 
 בן או בת זוג:  Evelyn Guerrero (1994–2005) 
 מספר צאצאים:  3 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
נוריוקי "פאט" מוריטה (באנגלית: Noriyuki "Pat" Morita;‏ 28 ביוני 1932 – 24 בנובמבר 2005) היה שחקן יפני-אמריקאי, אשר נודע בעיקר בעקבות הופעותיו כ"ארנולד" בתוכנית הטלוויזיה "ימים מאושרים" וכ"מר מיאגי" בסרט הקולנוע "קראטה קיד", עליו היה מועמד לפרס האוסקר עבור שחקן המשנה הטוב ביותר בשנת 1984.
שנותיו הראשונות

מוריטה נולד בעיר איילטון שבקליפורניה. בגיל שנתיים חלה בשחפת שידרתית ובילה את תשע השנים הבאות בבתי חולים בצפון קליפורניה. במהלך תקופה זו היה עטוף כולו בגבס ונאמר לו כי לא יוכל ללכת עוד לעולם. בתור ילד בודד ומבודד, מוריטה בידר את עצמו באמצעות בובות גרב שהכין לעצמו.
לאחר שכירורג איחד ארבע חוליות בעמוד השדרה שלו, מוריטה למד לבסוף איך שוב ללכת בגיל 11. עד אז, משפחתו היפנית-אמריקאית נשלחה למחנה כליאה עד לסיום מלחמת העולם השנייה. הילד הועבר מבית החולים למחנה באריזונה כדי להתאחד איתם. בזמן הכליאה פגש כומר קתולי ממנו לקח מאוחר יותר את שם הבמה "פאט".
לאחר המלחמה, הפעילה המשפחה מסעדה סינית בבירת קליפורניה, סקרמנטו. מוריטה הצעיר בידר את הלקוחות בעזרת בדיחות ושימש כראש טקסים עבור קבוצות סועדים במקום.
מוריטה סיים את לימודיו בבית ספר התיכון ארמיג'ו בפיירפילד וזמן קצר לאחר מכן עבר חזרה לאזור סקרמנטו, שם התקבל לעבודה בחברת אירו-ג'ט, אשר עיצבה וייצרה מנועי טילים.
רק לאחר שמונה לראש מחלקת תפעול מחשבים, החליט מוריטה כי בחר בקריירה מוטעית. אף על פי שכבר היה נשוי עם ילד, התפטר מוריטה מעבודתו והפך לקומיקאי. כמו כן, הוא הפך לחבר במועדון הקומיקאים "הגראונדלינגס" שבלוס אנג'לס, קבוצה המתמקדת באלתורים.
קריירת הקולנוע וטלוויזיה

תפקידו הקולנועי הראשון של מוריטה היה בסרט הקולנוע "Thoroughly Modern Millie" ב-1967. בהמשך הופיע בתוכנית הסיטקום "מ.א.ש", בתפקיד הקצין הקוריאני סאם פק, תפקיד אשר קידם את הקריירה שלו.
הוא קיבל תפקיד חוזר בתוכנית הטלוויזיה "ימים מאושרים" כששיחק את מָאצוּאוֹ "ארנולד" טָקָהָשי, בעל "הדיינר של ארנולד". לאחר סיום העונה השלישית (1975–1976) הוא עזב את התוכנית הפופולרית כדי לככב בסיטקום משלו, "מר ט' וטינה", בתור ממציא בשם טֵיירוֹ טָקָהָשי. הסדרה בוטלה על ידי ABC לאחר כחודש, בסתיו 1976. בשנת 1977 כיכב בסדרת בת של "ימים מאושרים", "היפיפיות של בלנסקי" (אנ'). מוריטה חזר בסופו של דבר ל"ימים מאושרים" בעונה העשירית (1982–1983).
מוריטה התפרסם בזכות תפקידו בסרט הקולנוע "קראטה קיד", שם שיחק בתפקיד מורה הקרטה היפני קֵייסוּקי מיאגי אשר מלמד את דניאל (ראלף מאצ'יו) איך להגן על עצמו מפני חבורת צעירים המתגרה בו. בסרט זה נשמע המשפט המפורסם "Wax on, wax off" (בתרגום חופשי: "למרוח שעווה, להסיר שעווה"). הוא היה מועמד לפרס אוסקר לשחקן המשנה הטוב ביותר, כמו גם מועמדות לפרס גלובוס הזהב. יתר על כן, מוריטה שיחק בשלושת סרטי ההמשך בסדרה ("קראטה קיד 2", "קראטה קיד 3" ו"הקראטה קיד הבא") וכן מופיע בפלאשבקים בסדרה "קוברה קאי" (אף שדמותו כבר נפטרה במהלכה בדומה למוריטה עצמו). מוריטה מעולם לא התאמן באמנות לחימה כלשהי ורוב סצנות הקרטה שלו בוצעו על ידי הכפיל פוּמיו דמוּרה.
לאחר מכן כיכב מוריטה כדמות ראשית בסדרת הטלוויזיה "אוהרה" (1987–1988) של ABC. באותה תקופה כתב את סרט הקולנוע "לבבות בשבי" (Captive Hearts) אודות מלחמת העולם השנייה ואף כיכב בו.
מוריטה הופיע בסרטים נוספים כדוגמת "נינג'ה אמריקאי 5", "ספורט הדמים 2" והמשכו, "האקדח מת מצחוק", "ירח דבש בלאס וגאס" וכן תרם את קולו בדמות הקיסר בסרט האנימציה "מולאן" והמשחק לפלייסטיישן 2 "Kingdom Hearts II".
מוריטה הופיע באופן חד-פעמי בקומדיית-המצבים "נשואים פלוס" בתור הבוס היפני של מארסי, מר שימוקווה. ב-1995 שיחק בסרט "טיימסטר" לצד מישל ויליאמס. ב-2001 שיחק בסרט הדרמה "מרכז העולם" לצד קארלה גוג'ינו. בשנת 2004 שיחק בתפקיד קטן בסרט "הצילום האחרון". לפני מותו שיחק בסרט הילדים "ריגול השימפנזים" בכיכובה של אמה רוברטס, אשר יצא ב-2006.
שנותיו האחרונות

מוריטה כיכב בסדרת הטלוויזיה "התיקים המסתוריים של שלבּי ווּ" של ערוץ ניקלודאון ובקומדיית המצבים The Hughleys בתפקיד חוזר. הוא הופיע באחד הקליפים של להקת "אליין אנט פארם" בשנת 2001, שם ביצע פרודיה על תפקידו בסרט "קרטה קיד".
מוריטה דיבר אנגלית עם מבטא אמריקאי מושלם אך לוהק לרוב לתפקידים בעלי מבטא קוריאני או יפני, בדומה לשחקנים אמריקאים-אסייתים אחרים.
מוריטה נפטר בגיל 73, בחג ההודיה, ה-24 בנובמבר 2005, בביתו בלאס וגאס שבנבדה. הוא הותיר אחריו את אשתו השנייה ואת שלוש בנותיו מנישואיו הקודמים.
פרק 71 מתוך סדרת האנימציה "בובספוג מכנסמרובע" שבו דיבב את קולו של מאסטר אודון (בדיבובו לעברית של אלדד פריבס) הוקדש לזכרו לאחר סיומו.
מקלט חיות הבר הלאומי קלאמת התחתון

| --- | --- |
נוף חורפי במקלט חיות הבר הלאומי קלאמת התחתון
נוף חורפי במקלט חיות הבר הלאומי קלאמת התחתון
 מידע כללי
 תאריך הקמה:  1908
 גוף מנהל:  שירות הדגה וחיות הבר של ארצות הברית
 נתונים ומידות
 שטח:  206.04 קמ"ר
 מיקום
 מדינה:  אורגון וקליפורניה בארצות הברית
 מיקום:  מחוז סיסקיו, מחוז קלאמת 
 קואורדינטות:  41°56′56″N 121°41′48″W﻿ / ﻿41.948762°N 121.696663°W﻿ / 41.948762; -121.696663
 https://www.fws.gov/refuge/lower-klamath
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקלט חיות הבר הלאומי קלאמת התחתון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקלט חיות הבר הלאומי קלאמת התחתון(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמקלט חיות הבר הלאומי קלאמת התחתון(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמקלט חיות הבר הלאומי קלאמת התחתון
 
מקלט חיות הבר הלאומי קלאמת התחתון (באנגלית: Lower Klamath National Wildlife Refuge) הוא אתר טבע מוגן מהסוג מקלט חיות בר לאומי (אנ') של ארצות הברית בצפון מחוז סיסקיו בקליפורניה ובדרום מחוז קלאמת באורגון על הגבול בין שתי מדינות. הוא מופעל על ידי שירות הדגה וחיות הבר של ארצות הברית. המקלט הוגדר כנקודת ציון היסטורית לאומית (אנ') ב-16 באוקטובר 1965.
מקלט חיות הבר הלאומי קלאמת התחתון, שהוקם על ידי הנשיא תאודור רוזוולט ב-1908, היה מקלט עופות המים הראשון בארצות הברית. הוא ממוקם באגן קלאמת ליד קלאמת פולס באורגון. שטחו הכולל 206.04 קילומטרים רבועים, מתוכם 179.25 קילומטרים רבועים נמצאים בקליפורניה ו-26.78 קילומטרים רבועים באורגון. המקלט כולל ביצות עשב של מים מתוקים רדודים, מים פתוחים, שטחי דשא ושטחים חקלאיים המנוהלים בצורה אינטנסיבית כדי לספק בית גידול לעופות מים ובעלי חיים אחרים. השוק של ציד עופות נודדים בסוף המאה ה-19 יצר את הצורך בשימור ויצירת מקלט לחיות בר.
מטרות המקלט כוללות הגנה על בית גידול לצמחייה ובעלי החיים, כולל עופות מים נודדים, ושמירה על המגוון הביולוגי של אגן קלאמת. הוא פועל לשילוב אזורי ביצות וחקלאות בת קיימא וקידום בקרת מזיקים משולבת. המקלט מספק שירותים ציבוריים הקשורים לחיות בר, כולל חינוך, ציד והזדמנויות צפייה וצילום.
מיני העופות במקלט כוללים עיטם לבן-ראש, עיט זהוב, שקנאי אמריקני, מגלן לבן-פנים, אווז הצפון, אווז רוס, אווז לבן-מצח, ברנטה קנדית, בז נודד, ברווז חד-זנב, ברכייה, ברווז אפור, צולל גב-קנבס, טבלן מערבי, טבלן בינוני, מרומית שחורה ו-Agelaius tricolor (אנ').
פעילויות שימור וניהול כוללות תחזוקה של תשתית מים מקומית ומעקב אחר האינטראקציה בין חקלאות ובית גידול. הנושאים העומדים במוקד כוללים אובדן בית גידול של הביצות, פגיעה באיכות המים, בצורת וזכויות מים.
גלריה

אווזי רוס בבית המים המתוקים
הרים
ביצה עם אגמיות אמריקאיות
ביצת אגם קלאמת התחתון
הערות שוליים

↑  "Lower Klamath National Wildlife Refuge". National Historic Landmark summary listing. National Park Service. אורכב מ-המקור ב-2007-11-14.
| --- | --- |
בקרת זהויות :  NLI: 987007551741605171  LCCN: sh98007062  VIAF: 315529865   WorldCat (עם VIAF): 315529865
משה מרדכי הלוי שולזינגר

| --- | --- |

 לידה:  ז' באדר תש"א
 פטירה:  כ"ז באב תש"ע (בגיל 69)
 מדינה:  ישראל 
 השכלה:  ישיבת מרכז הרב  ישיבת סלובודקה 
 השתייכות:  חרדים-ליטאים
 תחומי עיסוק:  רב בית המדרש "ירחי כלה" בבני ברק
 רבותיו:  רבי יחזקאל אברמסקי
 חיבוריו:  משמר הלוי
 אב:  יצחק שולזינגר 
 
הרב משה מרדכי הלוי שולזינגר (ז' באדר תש"א; 6 במרץ 1941 - כ"ז באב תש"ע; 7 באוגוסט 2010) היה רב חרדי ליטאי, מחבר סדרת ספרי משמר הלוי.
מצבת הרב משה מרדכי שולזינגר
ביוגרפיה

נולד בחיפה לסימה לאה ולרב יצחק הלוי שולזינגר, בוגר ישיבת ראדין וישיבת מרכז הרב, וראש השוחטים בחיפה. אחיו הם הרב שמואל שולזינגר, שהיה רב העיר קריית אתא, ואלעזר שולזינגר, חתנו של הח"כ לשעבר שלמה לורינץ.
בצעירותו למד בישיבת מרכז הרב, אך סולק מן הישיבה. בשנת תשי"ט (1958) עבר ללמוד בישיבת סלבודקה בבני ברק, והיה תלמידו המובהק של הרב יחזקאל אברמסקי. בשנת תשכ"ד (1964) נישא לבתו של הרב שלמה כהן, נכדו של רבי שלמה הכהן מווילנה, שהיה תלמידו הקרוב של החזון איש, חתנו של יעקב הלפרין וחבר מועצת העיר בני ברק.
הרב שולזינגר נודע כבקי בש"ס, בתנ"ך ובתולדות ישראל. היה רב בית המדרש "ירחי כלה" בבני ברק, שלמרגלות ישיבת פוניבז'. מאז תשכ"ט (1969) ועד פטירתו, במשך למעלה מארבעים שנה, מסר בו שיעור יומי. כמו כן מסר שיעורי תורה ושיחות מוסר בבני ברק ועוד. השיעור המפורסם ביותר היה השיעור בדף היומי. נחשב אחד מתלמידיו המובהקים של הרב שך בתחום ההשקפה.
דרשתו הפומבית הראשונה הייתה בשנת תשל"א (1971), בהספדו על חותנו שלמה כהן. בשנת תשל"ג (1973), כשנפטרה הרבנית מרים, אשתו של הרב יעקב ישראל קניבסקי (ה'סטייפלר'), הפציר בו בעלה כי יספיד אותה והדריך אותו לגבי תוכן ההספד. במוצאי השבת שלאחר פטירת הרב שך הספידו הרב שולזינגר בבית מדרשו "ירחי כלה", במשך כשלוש שעות.
דרשתו השנתית הייתה בליל שביעי של פסח, אליה נהרו רבים מתושבי בני ברק. דרשותיו של הרב שולזינגר היו ארוכות מהרגיל וכללו דברי מוסר והשקפה, תוך ביקורת על תופעות בתוך הציבור החרדי.
ייסד וניהל במשך עשרות שנים קרנות צדקה לסיוע לנצרכים.
לאחר פטירתו הוקמה לזכרו רשת כוללי ערב "משמר הלוי".
חתנו הרב שלמה יעקבזון הוא משגיח בישיבת תפארת ציון בבני ברק.
ספריו

הרב שולזינגר חיבר את סדרת משמר הלוי ובה עשרות כרכים על רוב מסכתות התלמוד. כמו כן ערך והוציא את הספר "תורת זאב" ובו דברי תורה של דודו הרב זאב צ'צ'יק מירושלים. כן הביא לדפוס ספר משיעורי הרב משולם דוד הלוי סולוביצ'יק על ענייני קדשים.
מלבד ספריו בסוגיות הש"ס, חיבר סדרת ספרים על תולדותיהם ואורחותיהם של רבנים ידועים:
פניני רבנו יחזקאל, על הרב יחזקאל אברמסקי
פניני רבנו הגרי"ז, על הרב מבריסק
פניני רבנו האבי עזרי, על הרב שך
פניני רבנו הקהלות יעקב, על הרב יעקב ישראל קניבסקי
בנוסף הוציאו תלמידיו את שיעוריו היומיים תחת השם שיעורי משמר הלוי על הש"ס, "משמר הלוי" על סדר פרשיות התורה, שני כרכי דרשות משמר הלוי, וכן עשרות חוברות משיחות והספדים שנשא במשך השנים.
לקריאה נוספת

אגרא דהספידא - הספדים לזכרו, הוצאת רשת כוללי ערב משמר הלוי, תמוז תשע"א
הערות שוליים

↑  'משמר' ראשי התיבות: משה מרדכי.
↑  יש שתי גרסאות על נסיבות סילוקו מהישיבה, לטענת בנו (אברהם חיים שולזינגר, רבי משה מרדכי, חלק א, עמ' 96, באתר אוצר החכמה (צפייה חופשית – מותנית ברישום)) הוא עזב את הישיבה לאחר שדיבר נגד היכל שלמה. אך לטענת הרב איתם הנקין סולק מהישיבה לאחר שכינה "שגעון" את הוראת הרצי"ה שלא ללמוד מתנ"ך שהודפס על ידי נוצרים, ואף הביא תנ"ך כזה לישיבה. ראו: הילה וולברשטיין, משמיע ישועה, מרכז שפירא, תש"ע, עמ' 109, באתר אוצר החכמה (צפייה חופשית – מותנית ברישום), על כך שהספר מדבר על הרב שולזינגר ראו: הרב איתם הנקין, 'שכתובי היסטוריה במשפחות תלמידי הראיה קוק זצ"ל', אסיף ג, תשע"ו, עמ' 1155 והע' 45 שם
↑  שולזינגר, משה מרדכי; כבה אור העולם, הספד על הרב שך, י"ח בחשוון תשס"ב
↑  כינוס גדולי ישראל בבית מרן הגרי"ש אלישיב שליט"א להקמת כוללי 'משמר הלוי', אתר "שטייגען", 15 בפברואר 2011
| --- | --- |
בקרת זהויות :  NLI: 987007297360105171  GND: 1078171475  ISNI: 0000 0000 6695 4246  LCCN: n89102417  VIAF: 77904323   WorldCat (עם VIAF): 77904323
ניר דנן

| --- | --- |

דנן בהופעה של טונה באמפי שוני
 שם במה:  נירו, DANAN
 תקופת הפעילות:  מ-2007
 עיסוק:  פזמונאי, מלחין ומפיק מוזיקלי
 סוגה:  ראפ והיפ הופ, רוק, פופ, רגאיי
 כלי נגינה:  גיטרה
 שיתופי פעולה בולטים:  טונה, רביד פלוטניק,
ניר (נירו) דנן (נולד ב-24 בנובמבר 1980) הוא מפיק מוזיקלי, גיטריסט, מלחין ופזמונאי ישראלי.